एक बार राणा जी की योजना से एक कामी मनुष्य साधु का वेष धारणकर मीराबाई के पास आया और बोला- ‘तुम्हारे ठाकुर गिरधरगोपाल ने स्वयं मुझे आज्ञा दी है कि मीरा के साथ अंग-संग करो। इसलिए मैं तुम्हारे पास आया हूँ, अतः तुम मेरे साथ अंग-संग करो।’ यह सुनकर मीरा ने कहा- ‘आज्ञा स्वीकार है, परन्तु सर्वप्रथम आप भोजन कीजिए, फिर आपकी यथोचित सेवा होगी।’ उस ढोंगी साधु ने भोजन किया, तत्पश्चात् मीराबाई ने संतों से भरे हाॅल में शयया बिछाकर उस विषयी पुरुष को बुलाकर कहा- ‘मेरे ठाकुरजी ने जैसी आज्ञा आपको दी है, वैसा ही कीजिए।’ वह बड़े भारी संकोच में पड़ गया और उसका मुख सफेद हो गया।’ मीरा की भक्ति के प्रताप से उसकी विषय-वासना सर्वथा दूर हो गई। वह तत्काल मीरा के चरणों में गिर गया और रोता हुआ बोला- ‘अब आप मुझे भक्ति का दान दीजिए।’